Diẹ ree ninu ọrọ rẹ, gẹgẹ bí o ti ṣe kaa silẹ loju opo Twitter: Tinubu tun sọ pe ohun to pọn awọn ọdọ le ni ki awọn oluwọde fún ìjọba nigba diẹ ki wọn le fi ṣe ayipada ti wọn n beere fun, amọ o ni eyi ko le waye ni kiakia Asiwaju ni bi ijọba ṣe yara da awọn oluwọde lohun lọtẹ yíi ṣafihan pe, ijọba ti yipada ni daada O ni awọn oluwọde ti ṣe aṣeyọri to gbọngbọn lẹnu igba ti iwode bẹrẹ amọ ki wọn sọra lati mase padanu aṣeyọri naa nipa aifi ẹlẹ ṣe ati aironujinlẹ Tinubu ko salai mẹnuba ọrọ bi awọn janduku se sa sabẹ iwọde lati maa dun koko mọ ara ilu, ti wọn n ba karibujẹ ti wọn kaakiri O ni erongba awọn agbatẹru iwọde naa ni ki ijọba mu iyipada ba iṣẹ ọlọpaa, eyi ti wọn sì ti n ṣe O ni wọn ko le wa yipada lati gba akoso mọ ijọba lọwọ amọ bi wọn ba wa ni ero ọkan yii lati gba ijọba, ijọba yoo gbe igbesẹ lati dẹkun wọn lọna ati fi idi ijọba awaarawa rinlẹ Bẹẹ naa ni Tinubu sọ pe iṣọwọ ṣe iwọde yii fi han pe ijọba tiwantiwa n gbooro si ni Naijiria Ṣugbọn o ni k'awọn oluwọde ṣe jẹjẹ ki wọn ma ba fi ọwọ ara wọn pa igi ominira ti wọn n lọ silẹ yii.
